****

Európska únia

Európsky fond regionálneho

rozvoja

**Vzor CKO č. 30**

**verzia 4**

**(Úprava textu k Metodickému výkladu CKO č. 7)**

**Programové obdobie 2014 – 2020**

|  |  |
| --- | --- |
| **Vec:** | Rozhodnutie o schválení žiadosti o poskytnutie nenávratného finančného príspevku (platí pre prípady, keď poskytovateľ a prijímateľ sú tá istá osoba) |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu v súlade s kapitolou 1.2, ods. 3, písm. a) Systému riadenia európskych štrukturálnych a investičných fondov |
| **Záväznosť:** | Vzor má odporúčací charakter s výnimkou finančných článkov ktorých zmeny podliehajú schváleniu zo strany CO |
| **Dátum vydania:** | 31.10.2018 |
| **Dátum účinnosti:** | 31.10.2018 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Vzor rozhodnutia o schválení žiadosti o poskytnutie nenávratného finančného príspevku slúži na prípravu rozhodnutia o schválení žiadosti o poskytnutie nenávratného finančného príspevku, ak ide o prípady, keď poskytovateľ a prijímateľ sú tá istá osoba a jej využitie v podmienkach jednotlivých RO, pričom vzor má odporúčací charakter a RO sú oprávnené, s ohľadom na svoje špecifiká, predmetný vzor meniť. Akékoľvek zmeny týkajúce sa finančných článkov (t. j. čl. 16 až 17 a čl. 20 prílohy č. 1 Všeobecné podmienky) je možné meniť výhradne po predchádzajúcom schválení zo strany CO.

**Vzor rozhodnutia o schválení žiadosti o poskytnutie nenávratného finančného príspevku je tvorený nasledujúcimi dokumentmi:**

1. Vzor formuláru rozhodnutia o schválení žiadosti o poskytnutie nenávratného finančného príspevku;
2. Vzor prílohy č. 1 rozhodnutia o schválení žiadosti o poskytnutie nenávratného finančného príspevku – Práva a povinnosti Prijímateľa a Poskytovateľa v súvislosti s realizáciou Projektu;
3. Vzor prílohy č. 2 rozhodnutia o schválení žiadosti o poskytnutie nenávratného finančného príspevku – Predmet podpory;
4. Vzor prílohy č. 4 rozhodnutia o schválení žiadosti o poskytnutie nenávratného finančného príspevku - Finančné opravy za porušenie pravidiel a postupov obstarávania.

Vyššie uvedené časti obsahujú viaceré vysvetľujúce komentáre, ktoré slúžia výlučne pre RO na lepšiu orientáciu a pomoc pri príprave rozhodnutia o schválení žiadosti o poskytnutie nenávratného finančného príspevku, ako aj pre jej použitie v priebehu implementácie. Pri spracovaní rozhodnutia o schválení žiadosti o poskytnutie nenávratného finančného príspevku je potrebné predmetné komentáre a poznámky z jednotlivých častí odstrániť.